Էմիլի Հայնս

**Էմիլի Հայնս** (, ), կանադացի երգչուհի և երաժիշտ, առավել հայտնի է որպես Metric և Broken Social Scene խմբերի անդամ։ Նա նաև Emily Haines & The Soft Skeleton սեփական երաժշտական նախագծի հիմնադիրն է։ Նրա երաժշտական ձայնը սոպրանո է։

## Կենսագրություն
### Վաղ տարիներ
Էմիլի Հայնսը ծնվել է Հնդկաստանի Նյու Դելի քաղաքում, բայց որոշ ժամանակ անց ծնողները փոքրիկ Էմիլիի հետ տեղափոխվել են Պիտերբորո (Կանադա)։ Երգչուհու հայրը՝ Պոլ Հայնսը, Կանադա մեկնելուց հետո աշխատել է որպես ֆրանսերենի ուսուցիչ, բայց հետո հաջողության է հասել պոեզիայի բնագավառում և 1970-ական թվականների սկզբին համագործակցել ջազ-երաժիշտ Կարլ Բլեյի հետ։ Էմիլիի քույրը՝ Էյվերին, ներկայումս աշխատում է որպես հեռուստալրագրող, իսկ եղբայրը՝ Թիմ Հայնսը, կանադական Bluestreak Records ձայնագրման ընկերության սեփականատերն է։ Երգչուհու մոր մասին ոչինչ հայտնի չէ։

Դեռ վաղ տարիքից Էմիլի Հայնսի մոտ հետաքրքրություններ են ի հայտ եկել երաժշտության նկատմամբ, որը մշակվել է հիմնականում հոր շնորհիվ։ Որպես դեռահաս՝ Հայնսը հիացած էր Ռոբերտ Ուայեթի և Պի Ջեյ Հարվիի աշխատանքներով։ Էմիլին գնացել է ծնողների հետքերով և ընդունվել Էտոբիկոյի արվեստի դպրոցը։ Այնտեղ նա ծանոթացել է Էմի Միլլանի և Քևին Դրյուի հետ, որոնց հետ ապագայում գործունեություն է ծավալել Broken Social Scene երաժշտական կոլեկտիվի կազմում։

1992-1993 թվականների ընթացքում Էմիլի Հայնսը սովորել է Բրիտանական Կոլումբիայի համալսարանում։ 1995 թվականին ընդունվել է Կոնկորդիայի համալսարան, որտեղ սովորել է մինչև 1996 թվականը, նույն թվականին թողարկել է ալբոմ, որտեղ ներառել է ուսանողական տարիներին գրած ստուդիական նյութերը։

### Երաժշտական կարիերա
[thumb|left|200px|Էմիլի Հայնսը Sequential Circuits Pro-One սինթեզատոր նվագելիս, ելույթ [Սան Պաուլոյում, 2008]]
1997 թվականին Հայնսը ծանոթացել է կիթառիստ Ջեյմս Շոուի հետ, որի հետ ունեցած երաժշտական ընդհանուր հետաքրքրությունների շնորհիվ սկսել է լրջորեն զբաղվել երաժշտությամբ, և 1998 թվականին՝ Բրուքլին (Նյու Յորք) տեղափոխվելուց հետո, երաժիշտները հիմնել են Metric խումբը։ Նախագիծը հաջողվել է. ներկայումս կոլեկտիվը թողարկել է 5 ստուդիական ալբոմ, որոնցից *Live It Out* (2005) և *Fantasies* (2009) ալբոմները Կանադայում ստացել են պլատինե կարգավիճակ։

Metric խմբում ծավալած գործունեությանը զուգահեռ Էմիլի Հայնսը նվագել է Broken Social Scene խմբում և համագործակցել Delerium, Tiësto, The Crystal Method և շատ ուրիշների հետ։ 2006 թվականին Էմիլի Հայնսը թողարկել է *Knives Don’t Have Your Back* սոլո ալբոմը, սակայն Emily Haines & The Soft Skeleton կեղծանունով։ Սկավառակը դրականորեն է ընդունվել ինչպես երաժշտական տեսաբանների, այնպես էլ Metric խմբի երկրպագուների կողմից։ *Knives Don’t Have Your Back* ալբոմին հաջորդել է *What Is Free to a Good Home?* EP թողարկումը։ Ըստ Էմիլիի խոսքերի՝ այդ մինի-ալբոմը գրելուն մղել է հոր մահը։

Հարցազրույցներից մեկում Հայնսն իրեն հիշել է ստեղծագործական ուղու սկզբում.

Հայնսը նաև ասել է, որ իր համար դժվար է, երբ ստեղծագործական գործընթացում բախվում է դժվարությունների կամ երբ բացակայում են ոգեշնչման աղբյուրները։ Էմիլիի կարծիքով՝ ստեղծագործական ցանկացած ճգնաժամի պատճառը էգոիզմն է։ Նա ավելացրել է. «*Այդքան թանկ մի գնահատեք ձեր հետ հարաբերությունները*»։

### Այլ գործունեություն
Էմիլի Հայնսը երկու անգամ իր դերը խաղացել է *Մաքրում* (2004) և *Այս ֆիլմը խորտակված է* (2010) ֆիլմերում, սակայն դրանք միայն էպիզոդիկ դերեր էին։

2013 թվականի օգոստոսից երգչուհին մասնակցում է FLEET4HEARme նախագծին, որի նպատակը երաժշտական կրթությունը, որքան հնարավոր է, երեխաների համար ավելի հասանելի դարձնելն է։ Այդ առիթով Հայնսն ասել է. «Ես զգում եմ, որ յուրաքանչյուր ոք, ով ուզում է նվագել գործիքի վրա, պետք է ունենա այդպիսի հնարավորություն»։

## Օգտագործվող երաժշտական գործիքներ
Metric խմբի կազմում ունեցած համերգային ելույթների ժամանակ Էմիլի Հայնսը երգում և նվագում է երկու սինթեզատորի վրա։ Էմիլին մեծ մասամբ օգտագործում է Sequential Circuits Pro-One սինթեզատոր։ Հայնսը, բացի Pro-One սինթեզատորից, նվագում է նաև Kawai MP9000, իսկ վերջին ժամանակներս E-mu Systems կամ Clavia Nord Wave:

Որոշ համերգների ընթացքում Հայնսը նաև նվագել է դահիրա և էլեկտրակիթառ։ На акустических выступлениях Metric խմբի ակուստիկ համերգների ժամանակ Էմիլին երգել և նվագել է դաշնամուր կամ հարմոնիկա։

Էմիլին երգել և դաշնամուր է նվագել Emily Haines & The Soft Skeleton սոլո նախագծի շրջագայությունների ժամանակ։

## Սկավառակագրություն
### Սոլո ալբոմ
* *Cut in Half and Also Double* (1996)

### Metric
**Ստուդիական ալբոմներ**
* *Old World Underground, Where Are You Now?* (2003)
* *Live It Out* (2005)
* *Grow Up and Blow Away* (2007)
* *Fantasies* (2009)
* *Synthetica* (2012)
* *Pagans in Vegas* (2015)

### Emily Haines & The Soft Skeleton
**Ստուդիական ալբոմներ**
* *Knives Don’t Have Your Back* (2006)

**Մինի-ալբոմներ**
* *What Is Free to a Good Home?* (2007)

**Սինգլներ**
* «Doctor Blind» (2006)
* «Our Hell» (2006)

### Համագործակցություն այլ երաժիշտների հետ

## Ֆիլմագրություն

## Ծանոթագրություններ

## Գրականություն
* 
* 

## Արտաքին հղումներ
* Էմիլի Հայնսի պաշտոնական կայք
* Metric պաշտոնական կայք
* 
* [Էմիլի Հայնսի պաշտոնական էջը [Myspace] կայքում]
* 

Կատեգորիա:21-րդ դարի երգչուհիներ
Կատեգորիա:Ալտերնատիվ ռոք երաժիշտներ
Կատեգորիա:Ինդի ռոք երաժիշտներ
Կատեգորիա:Կանադացի դաշնակահարներ
Կատեգորիա:Կանադացի երաժիշտներ
Կատեգորիա:Կանադացի երգիչներ
Կատեգորիա:Կանադացի ռոք երաժիշտներ